(NPK-NTB): Eliteseriestarten i England står i fare for å bli utsett som følgje av uroa i fleire av byane i landet.Sjefane i eliteserien og fotballforbundet vil torsdag avgjere om første serierunde til helga skal utsetjast.Sjølv om situasjonen i gatene i London var kraftig dempa tysdag kveld, braut det ut opptøyar i Birmingham og Manchester.– Me er i kontinuerleg dialog med dei London-baserte klubbane, politiet og styresmaktene om gjennomføringa av dei komande kampane desse vekene i hovudstaden, heiter det i ei uttale frå eliteserien og fotballforbundet i England.– Dei opplysningane me sit med gir ikkje grunn til å tenkje at nokon kampar utanfor London vil bli berørt, står det vidare.Landskampen mellom England og Nederland, som var planlagt spelt på Wembley stadion i London onsdag, er avlyst.